CELEX: 
Language: el
Date: 2020-08-31 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του άρθρου 25 του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου για την ταξινόμηση, την επισήμανση και τη συσκευασία των ουσιών και των μειγμάτων σχετικά με τα κατά παραγγελία χρώματα

ΕΥΡΩΠΑΪΚΗ
                         ΕΠΙΤΡΟΠΗ
                                                 Βρυξέλλες, 31.8.2020
                                                 C(2020) 5759 final
       ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                    της 31.8.2020
      για την τροποποίηση του άρθρου 25 του κανονισμού (ΕΚ) αριθ. 1272/2008 του
   Ευρωπαϊκού Κοινοβουλίου και του Συμβουλίου για την ταξινόμηση, την επισήμανση
    και τη συσκευασία των ουσιών και των μειγμάτων σχετικά με τα κατά παραγγελία
                                      χρώματα
                   (Κείμενο που παρουσιάζει ενδιαφέρον για τον ΕΟΧ)
EL                                                                               EL
 ---pagebreak---                                         ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Σύμφωνα με το άρθρο 45 παράγραφος 1 του κανονισμού (ΕΚ) αριθ. 1272/2008, οι οριζόμενοι
   φορείς των κρατών μελών είναι υπεύθυνοι για τη λήψη πληροφοριών από τους εισαγωγείς
   και τους μεταγενέστερους χρήστες σχετικά με τα επικίνδυνα χημικά μείγματα που διαθέτουν
   στην αγορά. Ο κανονισμός (ΕΕ) 2017/542 της Επιτροπής τροποποίησε τον κανονισμό (ΕΚ)
   αριθ. 1272/2008 με την προσθήκη ενός παραρτήματος για την εναρμόνιση των πληροφοριών
   που πρέπει να παρέχονται σχετικά με την ανταπόκριση σε καταστάσεις έκτακτου κινδύνου
   για την υγεία («παράρτημα VIII»)1.
   Το παράρτημα VIII εκδόθηκε τον Μάρτιο του 2017. Μετά την έκδοση, τα κράτη μέλη και οι
   ενδιαφερόμενοι φορείς του κλάδου ζήτησαν τροποποιήσεις του παραρτήματος VIII πριν από
   την ημερομηνία συμμόρφωσης με αυτό, λόγω σοβαρών ενδοιασμών για την λειτουργικότητά
   του2. Η Επιτροπή ανέθεσε την εκπόνηση μελέτης για την αξιολόγηση της ορθότητας των
   ισχυρισμών και των επιπτώσεων στους υποκείμενους στις υποχρεώσεις των κανονισμών και
   κατέληξε στο συμπέρασμα ότι η τροποποίηση του παραρτήματος VIII ήταν πράγματι
   αναγκαία. Η τροποποίηση θα συνιστούσε δεύτερη τροποποίηση του κανονισμού, μετά την
   έκδοση του κανονισμού (ΕΕ) 2020/11, ο οποίος μεταθέτει την ημερομηνία συμμόρφωσης των
   μειγμάτων για χρήση από τους καταναλωτές και αποσκοπεί σε μια πιο εξορθολογισμένη
   ερμηνεία των κανόνων, βελτιώνοντας την εσωτερική συνοχή και μετριάζοντας ορισμένες
   ανεπιθύμητες συνέπειες οι οποίες κατέστησαν προφανείς μετά την έκδοση του κανονισμού
   (ΕΕ) 2017/542.
   Η Επιτροπή προτείνει τώρα την προσθήκη της παραγράφου 8 στο άρθρο 25, καθώς και την
   τροποποίηση του παραρτήματος VIII του κανονισμού (ΕΚ) αριθ. 1272/2008, καθώς αυτά
   περιέχουν τις λύσεις στα εν λόγω ζητήματα λειτουργικότητας.
   Σύμφωνα με τις εξουσίες που παρέχονται δυνάμει του κανονισμού (ΕΚ) αριθ. 1272/2008,
   όπως τροποποιήθηκε από τον κανονισμό (ΕΕ) 2019/1243, και ιδίως το άρθρο 53γ, η Επιτροπή
   εκδίδει χωριστή κατ’ εξουσιοδότηση πράξη για κάθε εξουσία που της έχει ανατεθεί.
   Δεδομένου ότι οι εξουσίες που έχουν ανατεθεί για την τροποποίηση του άρθρου 25 και του
   παραρτήματος VIII είναι διαφορετικές, η Επιτροπή προτείνει δύο ξεχωριστές
   κατ’ εξουσιοδότηση πράξεις
   Η παρούσα προτεινόμενη πράξη περιέχει την προσθήκη της παραγράφου 8 στο άρθρο 25, η
   οποία προβλέπει λύση για τα κατά παραγγελία χρώματα. Η πράξη αυτή αποτελεί μόνο μέρος
   της λύσης, δηλαδή των συνεπειών που έχει για τις υποχρεώσεις επισήμανσης που
   προβλέπονται στο άρθρο 25 του κανονισμού (ΕΚ) αριθ. 1272/2008 η μη αναγκαιότητα
   δημιουργίας ενός μοναδικού κωδικού ταυτοποίησης τύπου (UFI) για τα κατά παραγγελία
   χρώματα. Η μη αναγκαιότητα δημιουργίας ενός UFI για κατά παραγγελία χρώματα, που
   αποτελεί το άλλο μέρος της λύσης, ορίζεται στον κατ’ εξουσιοδότηση κανονισμό (ΕΕ)
   YYYY/XXX [C(2020)5759].
   1
           ΕΕ L 78 της 23.3.2017, σ. 1–12.
   2
           Για παράδειγμα, οι επιπτώσεις στη δυνατότητα συμμόρφωσης μειγμάτων με άκρως μεταβλητή σύνθεση
           λόγω της φυσικής προέλευσης των συστατικών τους· η δυσκολία στη γνώση της ακριβούς σύνθεσης
           των προϊόντων σε περιπτώσεις που εμπλέκονται πολύπλοκες αλυσίδες εφοδιασμού· και ο αντίκτυπος
           πολλαπλών προμηθευτών συστατικών μειγμάτων με τις ίδιες τεχνικές ιδιότητες και κινδύνους.
EL                                                     1                                                 EL
 ---pagebreak---    2.        ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Σύμφωνα με το άρθρο 53α παράγραφος 4 του κανονισμού (ΕΚ) αριθ. 1272/2008, ζητήθηκε η
   γνώμη των εμπειρογνωμόνων που όρισε κάθε κράτος μέλος στη σχετική ομάδα
   εμπειρογνωμόνων CARACAL [αρμόδιες αρχές για τους κανονισμούς REACH και CLP
   (Ε02385)] σύμφωνα με τους κανόνες της διοργανικής συμφωνίας για τη βελτίωση του
   νομοθετικού έργου, της 13ης Απριλίου 20163.
   Επιπλέον, η πρωτοβουλία δημοσιεύθηκε για υποβολή παρατηρήσεων κατά την περίοδο από
   τις 12 Μαΐου 2020 έως τις 9 Ιουνίου 2020 με τον τίτλο «Καθιέρωση των απαιτήσεων
   επισήμανσης για κατά παραγγελία χρώματα που σχετίζονται με τα κέντρα δηλητηριάσεων»
   (https://ec.europa.eu/info/law/better-regulation/have-your-say/initiatives/12315-Amending-
   Regulation-EC-No-1272-2008-as-regards-supplemental-labelling-information-for-emergency-
   health-response). Οι παρατηρήσεις που ελήφθησαν από το κοινό μπορούν να συνοψιστούν ως
   εξής.
   Η Επιτροπή έλαβε 46 παρατηρήσεις από ιδιώτες και οργανώσεις που σχετίζονται κυρίως με
   τη χημική βιομηχανία και βρίσκονται κυρίως στην Ευρώπη.
   Ειδικότερα, η συντριπτική πλειονότητα των παρατηρήσεων υποβλήθηκαν από
   ενδιαφερόμενους φορείς του κλάδου (92 % των παρατηρήσεων προήλθαν από εταιρείες ή
   επιχειρηματικές οργανώσεις/ενώσεις), ενώ οι παρατηρήσεις που υπέβαλαν άλλες οντότητες
   ανήλθαν συνολικά στο 8 % (4 % - πολίτες της ΕΕ, 2 % - ΜΚΟ, 2 % - άλλες).
   Γενικά, οι σχολιαστές εξέφρασαν την ικανοποίησή τους για την προτεινόμενη πράξη,
   αναφέροντας ότι σημειώθηκε μεγάλη πρόοδος ως προς την εξεύρεση μιας εφικτής λύσης για
   τα κατά παραγγελία χρώματα.
   Η συντριπτική πλειονότητα των παρατηρήσεων αφορούσε αίτημα για αναβολή της πρώτης
   ημερομηνίας συμμόρφωσης της 1ης Ιανουαρίου 2021 που προβλέπεται στον
   κατ’ εξουσιοδότηση κανονισμό (ΕΕ) YYYY/XXX της Επιτροπής [C(2020)5759]. Οι λόγοι
   που προβλήθηκαν ήταν ο μεγάλος αριθμός μειγμάτων για τα οποία —κατά τους ισχυρισμούς
   των σχολιαστών— απαιτείται κοινοποίηση, η καθυστέρηση της έγκρισης της παρούσας
   πράξης σε σύγκριση με το αρχικό χρονοδιάγραμμα λόγω COVID-19 και η επακόλουθη
   αδυναμία έγκρισης της παρούσας πράξης πριν από την περίοδο μη διαβίβασης του
   Ευρωπαϊκού Κοινοβουλίου και του Συμβουλίου κατά τη διάρκεια μιας συγκεκριμένης
   περιόδου το καλοκαίρι4, η ανησυχία ότι τα απαραίτητα εργαλεία ΤΠ που αναπτύχθηκαν από
   τον ECHA και στα οποία χρειάζεται να προσαρμόσει τα συστήματά του ο βιομηχανικός
   κλάδος ενδέχεται να μην είναι έτοιμα εγκαίρως, καθώς και η ανησυχία ότι τα συστήματα ΤΠ
   των κρατών μελών ενδέχεται να πληγούν από πιθανές παραβιάσεις ασφάλειας, εάν δεν είναι
   εγκαίρως έτοιμα.
   Η Επιτροπή δεν προτίθεται να αναβάλει την ημερομηνία συμμόρφωσης της 1ης Ιανουαρίου
   2021 για τους ακόλουθους λόγους: Ο Ευρωπαϊκός Οργανισμός Χημικών Προϊόντων (στο
   εξής: ο Οργανισμός) ανέπτυξε και δημοσίευσε τον μορφότυπο υποβολής στοιχείων σύμφωνα
   με το παράρτημα VIII μέρος Γ ήδη τον Απρίλιο του 2019. Επιπλέον, ο Οργανισμός ανέπτυξε
   και δημιούργησε μια βάση δεδομένων με δυνατότητα αναζήτησης, η οποία λειτουργεί από
   τον Νοέμβριο του 2019.
   Όσον αφορά την ετοιμότητα των συστημάτων ΤΠ των κρατών μελών, η προετοιμασία για
   την πρόσβασή τους στη βάση δεδομένων με δυνατότητα αναζήτησης προχωρά κανονικά για
   όλα τα κράτη μέλη που επέλεξαν να χρησιμοποιήσουν τη βάση δεδομένων του Οργανισμού
   3
            ΕΕ L 123 της 12.5.2016, σ. 1.
   4
            ΕΕ L 123 της 12.5.2016, σ. 1.
EL                                                 2                                          EL
 ---pagebreak---    με δυνατότητα αναζήτησης. Τα κράτη μέλη έχουν πρόσβαση στη βάση δεδομένων με
   δυνατότητα αναζήτησης μόνο εάν πληρούν όλες τις απαιτήσεις ασφάλειας, επομένως οι
   ανησυχίες σχετικά με τις παραβιάσεις ασφάλειας είναι αβάσιμες.
   Όσον αφορά την καθυστέρηση λόγω COVID-19 και την επακόλουθη αδυναμία έγκρισης της
   παρούσας πράξης πριν από την περίοδο μη διαβίβασης των συννομοθετών το καλοκαίρι, η
   Επιτροπή εκτιμά ότι η καθυστέρηση αυτή ανήλθε σε περίπου δυόμισι μήνες. Ωστόσο, κατά
   την άποψη της Επιτροπής, αυτό δεν δικαιολογεί την αναβολή της ημερομηνίας
   συμμόρφωσης.
   Οι παρατηρήσεις που ελήφθησαν επεσήμαναν ότι σημαντικός αριθμός μειγμάτων πρέπει να
   κοινοποιηθεί έως την 1η Ιανουαρίου 2021. Θα πρέπει να ληφθεί υπόψη ότι το παράρτημα
   VIII απλώς εναρμονίζει τον μορφότυπο υποβολής και ότι οι υποχρεώσεις υποβολής βάσει του
   άρθρου 45 εφαρμόζονται ήδη από την έναρξη ισχύος του κανονισμού (ΕΚ) αριθ. 1272/2008.
   Προβλέπεται μεταβατική περίοδος έως την 1η Ιανουαρίου 2025 για τα μείγματα που έχουν
   ήδη κοινοποιηθεί στο πλαίσιο των υφιστάμενων εθνικών συστημάτων δυνάμει του
   κανονισμού (ΕΕ) 2017/542, ώστε τα μείγματα που έχουν ήδη διατεθεί στην αγορά να
   μπορούν να επωφεληθούν απ’ αυτό.
   Σχετικά με τη θέσπιση του άρθρου 25 παράγραφος 8, διατυπώθηκε η παρατήρηση ότι δεν
   έχει καθοριστεί όριο συγκέντρωσης, πάνω από το οποίο να είναι υποχρεωτική η αναγραφή,
   στις συσκευασίες των κατά παραγγελία χρωμάτων, των κωδικών UFI για τα επικίνδυνα
   μείγματα που περιέχονται σε αυτά, και προτάθηκε όριο 10 %. Η προαναφερθείσα ομάδα
   εμπειρογνωμόνων, της οποίας ζητήθηκε η γνώμη, συζήτησε το ίδιο θέμα και κατέληξε στο
   συμπέρασμα ότι απαιτείται ένα πολύ χαμηλότερο όριο προκειμένου να επιτυγχάνεται
   κατάλληλη ανταπόκριση σε καταστάσεις έκτακτου κινδύνου για την υγεία. Εισάγεται πλέον
   όριο συγκέντρωσης 0,1 %, το οποίο είναι συνεπές με το όριο για τον προσδιορισμό των
   επικίνδυνων συστατικών που περιέχονται σε μια κοινοποίηση.
   Όσον αφορά το δεύτερο εδάφιο του άρθρου 25 παράγραφος 8, η οποία προβλέπει την
   υποχρέωση να περιλαμβάνεται στην ετικέτα του κατά παραγγελία χρώματος η συγκέντρωση
   μείγματος με μοναδικό αναγνωριστικό κωδικό τύπου όταν αυτή υπερβαίνει το 5 %, οι
   ενδιαφερόμενοι φορείς του κλάδου πρότειναν να αυξηθεί το όριο στο 10 %, ώστε να
   προστατεύονται δεόντως οι εμπιστευτικές επιχειρηματικές πληροφορίες. Η προαναφερθείσα
   ομάδα εμπειρογνωμόνων, της οποίας ζητήθηκε η γνώμη, συζήτησε το ίδιο θέμα και κατέληξε
   στο συμπέρασμα ότι θα πρέπει να διατηρηθεί το καθορισμένο όριο για την κατάλληλη
   ανταπόκριση σε καταστάσεις έκτακτου κινδύνου για την υγεία, λαμβάνοντας υπόψη ιδίως ότι
   τα περισσότερα χρώματα παρασκευάζονται με συγκέντρωση μικρότερη από 5 % ανά
   χρωστική ουσία. Η Επιτροπή είναι της άποψης ότι, από τη στιγμή που το σχέδιο κειμένου ήδη
   παρέχει τη δυνατότητα να υποδεικνύεται ένα ορισμένο εύρος συγκεντρώσεων αντί για
   συγκεκριμένη συγκέντρωση, η δυνατότητα ανάλυσης και αντιγραφής της χημικής σύνθεσης
   του μείγματος είναι σημαντικά μειωμένη και ότι τα επιχειρήματα που προβλήθηκαν δεν
   τεκμηριώθηκαν επαρκώς ώστε να δικαιολογείται η πρόσθετη μείωση του επιπέδου
   ασφάλειας.
   Περαιτέρω προτάσεις αφορούσαν τη διεύρυνση του ορισμού του «κατά παραγγελία
   χρώματος» σε «κατά παραγγελία μείγματα χρωμάτων» στο άρθρο 25 παράγραφος 8 τρίτο
   εδάφιο και στο παράρτημα VIII μέρος Α τμήμα 2.4 εδάφιο 5, ώστε να μπορούν όλα τα κατά
   παραγγελία μείγματα χρωμάτων να επωφεληθούν από την παρέκκλιση. Κατά την άποψη της
   Επιτροπής, πρέπει να γίνει διαφοροποίηση μεταξύ των μειγμάτων που έχουν σκοπό την
   προσθήκη χρώματος και των μειγμάτων που είναι χρωματισμένα. Τα χρωματισμένα μείγματα
   δεν μπορούν να υπαχθούν στον ορισμό του «χρώματος». Δεν παρασχέθηκαν στοιχεία από την
   αγορά ή στοιχεία σχετικά με περιστατικά ασφάλειας για άλλα κατά παραγγελία μείγματα
EL                                             3                                             EL
 ---pagebreak---    χρωμάτων και, ως εκ τούτου, δεν θα ήταν δικαιολογημένη η επέκταση του ορισμού χωρίς
   κανένα υποστηρικτικό στοιχείο.
   Περαιτέρω σχόλια προτείνουν να διαγραφεί η αναφορά στις «περιορισμένες ποσότητες» στον
   ορισμό των «κατά παραγγελία χρωμάτων». Η Επιτροπή πιστεύει ότι η προδιαγραφή αυτή
   είναι απαραίτητη για τον σαφή καθορισμό της έννοιας των κατά παραγγελία χρωμάτων,
   δεδομένου ότι χωρίς αυτή θα μπορούσε να διατεθεί στην αγορά απεριόριστη ποσότητα κατά
   παραγγελία χρωμάτων, με αποτέλεσμα να προκύψει ένα διαφορετικό σενάριο κινδύνου.
   Ταυτόχρονα, οποιοδήποτε καθορισμένο όριο θα ήταν αυθαίρετο και αδικαιολόγητο,
   δεδομένου ότι ο ορισμός θα πρέπει να ταιριάζει σε διαφορετικά σενάρια.
   Επιπλέον, προτάθηκε να συμπεριληφθούν τα «κατά παραγγελία βιομηχανικά χρώματα και
   μελάνια» στον ορισμό του κατά παραγγελία χρώματος στο άρθρο 25 παράγραφος 8 τρίτο
   εδάφιο και στο παράρτημα VIII μέρος Α τμήμα 2.4 εδάφιο 5, δεδομένου ότι η ανάμειξη
   τροποποιητών απόχρωσης ή χρωμάτων στο σημείο πώλησης συμβαίνει και για τον
   βιομηχανικό τομέα. Δεδομένης της έλλειψης στοιχείων σχετικά με την ανάγκη παρέκκλισης
   για τα εν λόγω χρώματα και τον καθυστερημένο χρόνο υποβολής του αιτήματος, η Επιτροπή
   δεν θεωρεί δικαιολογημένη την επέκταση της παρέκκλισης. Τα θέματα που σχετίζονται με τα
   κατά παραγγελία χρώματα συζητήθηκαν και με την προαναφερθείσα ομάδα
   εμπειρογνωμόνων της οποίας ζητήθηκε η γνώμη, και η πλειονότητα των εμπειρογνωμόνων
   προτίμησε να μην επεκταθεί με οποιονδήποτε τρόπο η απλούστευση.
   Διατυπώθηκαν παρατηρήσεις για να παρασχεθεί μεγαλύτερη ευελιξία στην τοποθέτηση
   του/των αποκλειστικού/-ών κωδικού/-ών τύπου (UFI) σε άλλα μέρη της συσκευασίας (όπως
   στο επάνω μέρος, στο καπάκι) αντί στο τμήμα συμπληρωματικών πληροφοριών της ετικέτας
   ή στη συσκευασία με τα άλλα στοιχεία επισήμανσης δυνάμει του άρθρου 29 παράγραφος 4α
   και του παραρτήματος VIII μέρος Α τμήμα 5.3. Η Επιτροπή είναι της άποψης ότι οι
   ισχύουσες διατάξεις επιτρέπουν αρκετή ευελιξία όσον αφορά το πού θα τοποθετηθεί ο UFI.
   3.       ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η νομική πράξη τροποποιεί τον κανονισμό (ΕΚ) αριθ. 1272/2008. Η νομική βάση της
   παρούσας κατ’ εξουσιοδότηση πράξης είναι το άρθρο 53 παράγραφος 1 του κανονισμού (ΕΚ)
   αριθ. 1272/2008.
EL                                              4                                          EL
 ---pagebreak---           ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                               της 31.8.2020
         για την τροποποίηση του άρθρου 25 του κανονισμού (ΕΚ) αριθ. 1272/2008 του
     Ευρωπαϊκού Κοινοβουλίου και του Συμβουλίου για την ταξινόμηση, την επισήμανση
       και τη συσκευασία των ουσιών και των μειγμάτων σχετικά με τα κατά παραγγελία
                                                  χρώματα
                          (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του
   Συμβουλίου, της 16ης Δεκεμβρίου 2008, για την ταξινόμηση, την επισήμανση και τη
   συσκευασία των ουσιών και των μειγμάτων, την τροποποίηση και την κατάργηση των
   οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ.
   1907/20065, και ιδίως το άρθρο 53 παράγραφος 1,
   Εκτιμώντας τα ακόλουθα:
   (1)     Ο κανονισμός (ΕΚ) αριθ. 1272/2008 τροποποιήθηκε με τον κανονισμό (ΕΕ) 2017/542
           της Επιτροπής6 ώστε να προστεθούν ορισμένες απαιτήσεις για την υποβολή
           πληροφοριών σχετικά με την ανταπόκριση σε καταστάσεις έκτακτου κινδύνου για την
           υγεία και να συμπεριληφθεί ένας «μοναδικός κωδικός ταυτοποίησης τύπου» (UFI)
           στις συμπληρωματικές πληροφορίες που παρέχονται στην ετικέτα ενός επικίνδυνου
           μείγματος. Οι εισαγωγείς και οι μεταγενέστεροι χρήστες πρέπει να αρχίσουν να
           συμμορφώνονται με τις απαιτήσεις σταδιακά, σύμφωνα με μια σειρά ημερομηνιών
           συμμόρφωσης ανάλογα με τη χρήση για την οποία ένα μείγμα διατίθεται στην αγορά.
   (2)     Ο τομέας των χρωμάτων έχει διατυπώσει συγκεκριμένες ανησυχίες όσον αφορά τη
           λειτουργικότητα των απαιτήσεων για την ανταπόκριση σε καταστάσεις έκτακτου
           κινδύνου για την υγεία με την περίπτωση των χρωμάτων που παρασκευάζονται σε
           περιορισμένες ποσότητες κατά παραγγελία για έναν μεμονωμένο καταναλωτή ή
           επαγγελματία χρήστη στο σημείο πώλησης. Για να ικανοποιηθεί η ζήτηση των
           πελατών για πολύ συγκεκριμένες αποχρώσεις, μπορεί να ζητηθεί από τους
           τυποποιητές να παρασκευάσουν και να προμηθεύσουν χρώματα με σχεδόν
           απεριόριστο αριθμό διαφορετικών συνθέσεων. Για να συμμορφωθούν με τις
           απαιτήσεις για την ανταπόκριση σε καταστάσεις έκτακτου κινδύνου για την υγεία, ως
           εκ τούτου, οι τυποποιητές θα έπρεπε είτε να υποβάλλουν πληροφορίες και να
           δημιουργούν UFI εκ των προτέρων για εξαιρετικά μεγάλο αριθμό χρωμάτων όλων
           των πιθανών χρωματικών συνδυασμών, πολλοί εκ των οποίων στην πραγματικότητα
   5
           ΕΕ L 353 της 31.12.2008, σ.1.
   6
           Κανονισμός (ΕΕ) 2017/542 της Επιτροπής, της 22ας Μαρτίου 2017, για την τροποποίηση του
           κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου για την
           ταξινόμηση, την επισήμανση και τη συσκευασία των ουσιών και των μειγμάτων με την προσθήκη ενός
           παραρτήματος σχετικά με την παροχή εναρμονισμένων πληροφοριών που αφορούν την ανταπόκριση
           σε καταστάσεις έκτακτου κινδύνου για την υγεία (ΕΕ L 78 της 23.3.2017, σ. 1).
EL                                                     5                                                  EL
 ---pagebreak---          μπορεί να μην πωληθούν ποτέ, είτε να αναβάλλουν κάθε προμήθεια στο σημείο
         πώλησης, έως ότου οι πληροφορίες αυτές υποβληθούν και δημιουργηθεί ο UFI. Και οι
         δύο προσεγγίσεις θα συνεπάγονταν δυσανάλογη επιβάρυνση για τον κλάδο των κατά
         παραγγελία χρωμάτων.
   (3)   Προκειμένου να αποφευχθεί η δυσανάλογη διοικητική επιβάρυνση, ιδίως για τις
         μικρομεσαίες επιχειρήσεις, για τα κατά παραγγελία χρώματα, οι απαιτήσεις πρόκειται
         να τροποποιηθούν με τον κατ’ εξουσιοδότηση κανονισμό (ΕΕ) YYYY/XXX
         [Υπηρεσία Εκδόσεων: να προστεθεί παραπομπή στον κατ’ εξουσιοδότηση κανονισμό ...
         της Επιτροπής για την τροποποίηση του κανονισμού (ΕΚ) αριθ. 1272/2008 του
         Ευρωπαϊκού Κοινοβουλίου και του Συμβουλίου για την ταξινόμηση, την επισήμανση και
         τη συσκευασία των ουσιών και των μειγμάτων, με σκοπό τη βελτίωση της
         λειτουργικότητας των απαιτήσεων πληροφοριών που αφορούν την ανταπόκριση σε
         καταστάσεις έκτακτου κινδύνου για την υγεία, C(2020)5759] ώστε να προβλεφθεί η
         δυνατότητα να εξαιρούνται τα κατά παραγγελία χρώματα από τις υποχρεώσεις
         κοινοποίησης που προβλέπονται στο παράρτημα VIII του κανονισμού (ΕΚ) αριθ.
         1272/2008 και από την υποχρέωση που προβλέπεται στο εν λόγω παράρτημα για τη
         δημιουργία UFI. Ωστόσο, στην περίπτωση αυτή, και για να μπορέσουν τα κέντρα
         δηλητηριάσεων να διαμορφώσουν μια κατάλληλη ανταπόκριση σε καταστάσεις
         έκτακτου κινδύνου για την υγεία, τα επιμέρους μείγματα που περιέχονται σε κατά
         παραγγελία χρώματα πρέπει να εξακολουθήσουν να υπόκεινται σε όλες τις απαιτήσεις
         του παραρτήματος VIII.
   (4)   Υπό το πρίσμα των ανωτέρω, είναι σκόπιμο να τροποποιηθεί το άρθρο 25 του
         κανονισμού (ΕΚ) αριθ. 1272/2008, προκειμένου να θεσπιστεί κανόνας για τα κατά
         παραγγελία χρώματα για τα οποία δεν έχουν κοινοποιηθεί πληροφορίες ούτε έχει
         δημιουργηθεί αντίστοιχος UFI, σύμφωνα με τον οποίο θα απαιτείται να αναφέρονται
         στην ετικέτα του κατά παραγγελία χρώματος οι UFI όλων των μειγμάτων που
         περιέχονται στο εν λόγω κατά παραγγελία χρώμα. Επιπλέον, εάν η συγκέντρωση
         μείγματος με UFI που περιέχεται στο κατά παραγγελία χρώμα υπερβαίνει το 5 %, η
         συγκέντρωση θα πρέπει να περιλαμβάνεται στις συμπληρωματικές πληροφορίες που
         αναφέρονται στην ετικέτα του κατά παραγγελία χρώματος, δεδομένου ότι τα μείγματα
         που περιέχονται σε τέτοιες συγκεντρώσεις σε κατά παραγγελία χρώματα είναι
         πιθανότερο να έχουν σημασία για την ανταπόκριση σε καταστάσεις έκτακτου
         κινδύνου στην υγεία.
   (5)   Λαμβανομένου υπόψη ότι πλησιάζει η ημερομηνία συμμόρφωσης της 1ης Ιανουαρίου
         2021 των μειγμάτων για χρήση από τους καταναλωτές και για επαγγελματική χρήση,
         η οποία προβλέπεται στο παράρτημα VIII του κανονισμού (ΕΚ) αριθ. 1272/2008, και
         ότι ο παρών κανονισμός δίνει τη δυνατότητα σε όλους τους τομείς να συμμορφωθούν
         με το εν λόγω παράρτημα, ο παρών κανονισμός θα πρέπει να τεθεί σε ισχύ το
         συντομότερο δυνατόν.
   (6)   Κατά συνέπεια, ο κανονισμός (ΕΚ) αριθ. 1272/2008 θα πρέπει να τροποποιηθεί
         αναλόγως,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                            Άρθρο 1
   Στο άρθρο 25 του κανονισμού (ΕΚ) αριθ. 1272/2008, προστίθεται η ακόλουθη παράγραφος:
           «8. Στην περίπτωση κατά παραγγελία χρώματος για το οποίο δεν έχουν υποβληθεί
           πληροφορίες σύμφωνα με το παράρτημα VIII και δεν έχει δημιουργηθεί αντίστοιχος
EL                                             6                                            EL
 ---pagebreak---            μοναδικός κωδικός ταυτοποίησης τύπου, οι μοναδικοί κωδικοί ταυτοποίησης τύπου
           όλων των μειγμάτων τα οποία περιέχονται στο κατά παραγγελία χρώμα σε
           συγκέντρωση που υπερβαίνει το 0,1 % και τα οποία υπόκεινται σε κοινοποίηση
           σύμφωνα με το άρθρο 45, περιλαμβάνονται στις συμπληρωματικές πληροφορίες της
           ετικέτας του κατά παραγγελία χρώματος, τοποθετούνται μαζί και απαριθμούνται
           κατά φθίνουσα σειρά συγκέντρωσης των μειγμάτων στο κατά παραγγελία χρώμα,
           σύμφωνα με τις διατάξεις του παραρτήματος VIII μέρος Α τμήμα 5.
           Σε περίπτωση η οποία εμπίπτει στο πρώτο εδάφιο, όπου η συγκέντρωση μείγματος
           με μοναδικό κωδικό ταυτοποίησης τύπου στο κατά παραγγελία χρώμα υπερβαίνει το
           5 %, η συγκέντρωση του εν λόγω μείγματος επίσης περιλαμβάνεται στις
           συμπληρωματικές πληροφορίες της ετικέτας του κατά παραγγελία χρώματος δίπλα
           στον μοναδικό κωδικό ταυτοποίησης τύπου, σύμφωνα με το παράρτημα VIII μέρος
           Β τμήμα 3.4.
           Για τους σκοπούς της παρούσας παραγράφου, ως "κατά παραγγελία χρώμα" νοείται
           χρώμα που παρασκευάζεται σε περιορισμένες ποσότητες, βάσει ειδικής παραγγελίας,
           για συγκεκριμένο καταναλωτή ή επαγγελματία χρήστη, στο σημείο πώλησης, με
           τροποποίηση απόχρωσης ή ανάμειξη χρωμάτων.»
                                           Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη
   Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 31.8.2020
                                            Για την Επιτροπή
                                            Η Πρόεδρος
                                            Ursula VON DER LEYEN
EL                                            7                                            EL